Ribe Stifts Adresseaviser, 1828-12-05
Ogsaa i Landsbyen Staarup i Fyen har man høideligholdt Deres kgl. Høiheder Prindsesse Wilhelmine Maries og Prinds Frederik Carl Christians høie Formæling. Søndagen forud havde Stedets Sognepræst, Hr. Amtsprovst Dr. Wedel fra Prædikestolen. bekjendtgjort, at denne Fest vilde blive feiret i Sognets Kirke. Dagen, indtil om Aftenen Kl. 5 blev Enhver ved sine vante Sysler, da Kirkens trende Klokkers Ringning og Kimning mindede om den i Sognets ret smukke Kirke i den Anledning foranstaltede Høitidelighed. Hele Sognets Beboere og mange af Omegnen, saavel af de tilstødende Sogne som flere Herregaarde, trængte sig nu ind i den festlig prydede og pragtfulde oplyste Kirke. Ved Alteret stod 4 store Søiler, oplyste af flere forskjellige couleurte Lamper og omslyngede med Guirlander og Festons af Blomster og Grønt, hvorimellem hængte et Transparent, hvori de høie Formæledes Navne vare anbragte under en Krone og Digterens cara regum soboles. Paa Alteret vare anbragte flere hvide Voxlys, i Lysekronen og paa Stolene henimod 200 andre Lys. Medens Jndgangen varede, blev der præluderet fra Orgelet, og da alle havde faaet Plads blev Palmen No. 520, som blev ledsaget af Orgel, afsjungen 4 stemmig af det kgl. Skolelærer-Seminaries Lærlinge. Derefter blev, under Anførsel af Seminariets duelige Musiklærer, Hr. J. C. Simonsen, afsjunget en før Talen til Høitiden, forfattet stor Cantate, ledsaget af Orchester. Saasnart Cantaten var tilende, ordnede sig de Syngende og Spillende i tvende Rækker i Choret, hvorved Alteret, og det derved brændende skjønne Navnetræk tydeligen kunne sees af Menigheden. Herefter fremtraadte Hr. Amtsprovsten og tolkede Danmarks Haab og Bøn paa denne glade Dag. Talen endtes med fromme Ønsker over Høistsamme og høieste Forældre. Efter endt Tale opførtes en Solo, Duetter og en Terzet, componerede af Musiklærerne og af samme ledsaget af Pianoforte, og sluttede med en Cantate, ledsaget af Orchester. Det Hele endtes med en 4 stemmig Choral, Palmen No. 523, ledsaget af Orgelet, hvori hele Menigheden med hjertelig Deeltagelse og rørt Hjerte istemmede. Ved Udgangen præluderedes atter med Orgelet, og saaledes endtes denne Høitidelighed paa samme Maade, som den begyndte. Præstegaardens Vinduer, som vendte mod Gaden og Kirken, vare ved Høitideligheden meget smagfuldt oplyste, ligesom ogsaa flere Huse i Byen og Sognets Skoler, Chr. Frederiks og Skaarup Skoler vare illuminerede. Jblandt Præstegaardens flere Transparenter fandtes et med følgende Jnskription: "Gud med W. M. og F. C. C. Henimod 800 Mennesker vare forsamlede ved denne høitidelige Leilighed, og uden Politie forholdt alle sig herved saa rolig og ordentlig, at man neppe kunde høre at saa mange, og deriblandt et stort Antal unge Mennesker, vare forsamlede. Efter Udgangen af Kirken, hvor ligeledes blæsende Musik var anbragt, udraabte den glade Mængde et Leve for de Formælede, Kongen og hans Huus, hvilket blev besvaret af Amts provsten med: "Gud velsigne Kongen!" Det Hele blev sluttet med et udbragt Hurra for den dyrebare Sognepræst, der havde foranstaltet denne saa simple, men hjertelige Høitidelighed. Alt var Jubel og Glæde, Jntet forstyrrede den almindelige Glæde, som herskede iblandt alle de glade Folk, hvoraf Gaden til langt ud paa Aftenen var fuld. - Søndagen den 2den November blev Kirkesangen ledsaget af Seminariets blæsende Musik. Prædiken sluttedes med en inderlig Bøn for de høie Formælede, Kongen og hans Huus, og en talrig Altergang foretoges ved det smukt oplyste Alter.